আগামী ২৯ তারিখ থেকে বদলে যেতে চলেছে কেবল টিভিতে চ্যানেল বাছাই করার নিয়ম। ২৯ তারিখ রাত বারোটার মধ্যে পে চ্যানেলের তালিকা জানাতে হবে। অন্যথায় পরের দিন থেকে প্রিয় চ্যানেলগুলি আর দেখতে পাবেন না। গত কয়েক দিন ধরে বিভিন্ন মহল থেকে তেমনই প্রচার চললেও, সেই সম্ভাবনাকে উড়িয়ে দিচ্ছে টেলিকম রেগুলেটরি অথোরিটি অফ ইন্ডিয়া (ট্রাই)। 
বুধবার ট্রাই জানিয়ে দিয়েছে, এই মুহূর্তে যে চ্যানেলগুলি দেখানো হচ্ছে টিভিতে, ২৯ ডিসেম্বরের পরেও তার কোনওটিরই সম্প্রচার বন্ধ হবে না। যাঁরা যে চ্যানেল দেখছেন, সেগুলি সবই দেখতে পাবেন। 
ট্রাই-এর তরফে আরও বলা হয়েছে, এখনই করা না হলেও ধীরে ধীরে ওই প্রক্রিয়া কার্যকর করা হবে। ট্রাই কর্তৃপক্ষ এ বিষয়ে বিস্তৃত পরিকল্পনা করার কথা জানিয়েছেন। 
প্রত্যেক গ্রাহককেই পছন্দের চ্যানেল বেছে নেওয়ার সুযোগ দেওয়ার কথা ভাবছে ট্রাই।